C/2012 S1

**C/2012 S1 (ISON)** je kometa sungrazer otkrivena 21. septembra 2012. Kometu su otkrili **Vitalij Nevski** i **Artiom Novičonok** koristeći 40&nbsp;cm teleskop iz projekta **ISON (Internation Scientific Optical Network)** i software CoLiTec za automatsko otkrivanje asteroida. Naknadno su otkriveni snimci komete snimljene 28. decembra 2011. i 28. januara 2012. Otkriće komete je potvrđeno 22. septembra 2012. od strane tima sa Remanzacco Opservatorije u Italiji. Minor Planet Center je otkriće komete službeno potvrdio 24. septembra 2012., tri dana nakon njegovog otkrića.

## Orbita 
Kometa C/2012 S1 je bila u perihelu 28. novembra 2013. godine na udaljenosti od 0,012 AJ (1,8 miliona km) od središta Sunca. S obzirom da je radijus Sunca 695.000&nbsp;km, kometa je prošla oko 1,1 milion km iznad njegove površine.
Putanja komete je gotovo parabolična što ukazuje na to da je ovo prvi prolaz komete kraj Sunca i da se radi o "svježem" objektu iz Oortovog oblaka. Kometa je 1. oktobra 2013. prošla oko 10,8 miliona km od Marsa, a 26. decembra 2013. je prišla Zemlji na 63 miliona km.

Parametri orbite komete ISON su slični orbiti **Velike Komete iz 1680. godine**, što ukazuje na potencijalnu vezu između dva objekta, tj. da su nastali fragmentacijom istog tijela. Zemlja je 14. i 15. januara 2014. presjekla putanju komete, ali nije uzrokovala pojavu značajnije meteorske kiše.

## Vidljivost 
Kometa je pri otkriću imala prividni sjaj od +18,8 magnituda. Bila je pretamna da bi se vidjela golim okom ili manjim teleskopom, ali dovoljno sjajna da bude dostupna naprednim amaterima sa velikim teleskopima. Kometa je postajala sve sjajnija, kako se približavala Suncu, i nakon prolaska kroz perihel njen sjaj je ponovno opao.

U oktobru kometa je prošla kroz sazviježđe Lava, blizu sjajne zvijezde Regul. Nakon toga kometa se približila planeti Mars, što je olakšalo posmatračima pronalaženje komete. U novembru kometa je prošla pokraj zvijezde Spika u zviježđu Djevica i planete Saturn. Pri prolasku kroz perihel kometa nije postala veoma sjajna, kako se očekivalo i nije se raspala zbog intenzivne topline uzrokovane blizinom Sunca.

Kometa je bila u najpovoljnijem položaju za posmatranje nakon prolaska kroz perihel, kada se udaljavala od Sunca. Sa svakim danon nakon perihela kometa je polagahno gubila sjaj. Posmatranje komete nakon perihela bilo je moguće s obje polulopte Zemlje, s tim da su posmatrači sa sjeverne polulopte bili u boljoj poziciji za posmatranje.

Predviđanje sjaja komete je veoma teško. Astronomi su dosad više puta pogriješili pri predviđanju sjaja kometa, posebno u slučaju kada prolaze veoma blizu Sunca. Kometa ISON je "zakazala" slično kao i kometa Kohoutek iz 1973. godine te nije dosegnula sjaj komete Ikeya-Seki iz 1965., koja je nakratko bila sjajna gotovo kao pun Mjesec.

C2012 S1 ISON CdC.png|Položaj komete ISON na nebu iznad Zagreba u 16:00 tokom 30 dana nakon perihela.
Comet_ISON_(C-2012_S1)_by_TRAPPIST_on_2013-11-15.jpg|Kometa ISON zabilježena pomoću TRAPPIST-a, 15. novembra 2013.

## Reference 
## Vanjski linkovi
*ScienceCasts: Comet of the Century (ScienceAtNASA : Jan 18, 2013) (tekstualna verzija)
*NASA's Deep Impact Spacecraft Images Comet ISON on 17-18 Januar 2013 (JPLnews video 5. feb., 2013)
*JPL Small-Body Database Browser, interaktivni two-body JAVA aplet koji pokazuje orbite C/2012 S1 (ISON) i planeta
*Elements and Ephemeris for C/2012 S1 (ISON)  – Minor Planet Center
*C/2012 S1 (ISON) – Seiichi Yoshida @ aerith.net
*C/2012 S1 (ISON) – Gary W. Kronk
*The path Comet ISON will follow through SOHO/LASCO images (Sungrazing Comets)
*Comet C/2012 S1 (ISON) - Update 2012, Oct. 4 (Remanzacco Observatory)
*Time-lapse image of C/2012 S1 (ISON) and main-belt asteroid 4417 Lecar as seen 24 September 2012 (Erik Bryssinck)
*The NASA Comet ISON Observing Campaign
*Minor Planet Electronic Circulars:
**MPEC 2012-Y30 (2012 Dec. 26 : 1000 obs : Epoch 2013 Dec. 14 e=1.0000015)
**MPEC 2012-X53 (2012 Dec. 11 : 812 obs : Epoch 2013 Dec. 14 e=1.0000014)
**MPEC 2012-W54 (2012 Nov. 27 : 706 obs : Epoch 2013 Dec. 14 e=1.0000014)
**MPEC 2012-V101 (2012 Nov. 15 : 538 obs)
**MPEC 2012-U109 (2012 Oct. 26 : 418 obs : Epoch 2013 Dec. 14 e=1.0000013)
**MPEC 2012-T73 (2012 Oct. 12 : 272 obs : Epoch 2013 Dec. 14 e=1.0000008)
**MPEC 2012-T08 (2012 Oct. 3 : 163 obs : Epoch 2013 Dec. 14 e=1.0000013 : (1/a)_orig = +0.00005808, (1/a)_fut = +0.00000785)

Kategorija:Komete